Lokalplan 1016, Første etape af Nye - Forslag 
BESLUTNING 
Udvalget kunne enstemmigt tiltræde indstillingen med følgende bemærkninger:  
 
Udvalget anbefaler, at der ikke på nuværende tidspunkt træffes beslutning om lukning af [adresse] for 
Elstedvej, men at udviklingen følges. Kommuneplantillægget, udbygningsaftalen og Lokalplanforslaget tilrettes i 
overensstemmelse hermed i nødvendigt omfang, idet det undersøges, om den støjproblematik, som er 
beskrevet i notat af 21. januar 2016 fra Magistratsafdelingen for Teknik og Miljø, som følge af opretholdelse af 
trafikken på den nordlige del af [adresse] kan løses via en reduktion af hastigheden her.  
 
I forbindelse med de kommende etaper af Nye forholder byrådet sig til størrelsen af den nye by.  
 
Udvalget opfordrer til tæt dialog med fællesrådet.  
Forslag til Lokalplan nr. 1016 – Nye – Første etape af ny by ved Elev. 
RESUMÉ 
Forslag til Lokalplan nr. 1016 for første etape af Nye er en opfølgning på tidligere beslutninger i [adresse] 
om planlægning for en ny by syd for Elev. I første etape kan opføres op til 67.000 etagemeter svarende til ca. 
650 boliger samt butikker, liberale erhverv og daginstitutioner. 
  
Aarhus Byråd har vedtaget, at den nye by skal bygge på principperne i projektudviklers helhedsplan. Nye skal 
derfor være er en ny selvstændig by med et aktivt byliv i tæt kontakt med det omgivende landskab. Byen skal 
derudover bygge på bæredygtige principper, indbyde til et aktivt fællesskab og have detaljerigdom i 
bebyggelser, arkitektur og mellemrum. Grundtankerne bag detaljerigdommene er variation, balance og liv. 
Forslag til Lokalplan nr. 1016 fastlægger og bestemmer de fysiske rammer for denne første etape af den nye 
by. 
  
Lokalplanen er delt i 4 delområder: Boliger, rekreativt område, institutioner og overordnet vej. Bebyggelse 
udstykkes som sokkeludstykninger og restarealer som fælles grønne områder, som skal vedligeholdes af en 
grundejerforening for hele området. I planlægningen indgår både håndtering af regnvand og hensynet til natur 
og grundvand som en væsentlig del af planlægningen. Der lægges vægt både på beskyttelse og 
genanvendelse i situationer med skybrud. 
  
Bebyggelsens placering, udformning og højde tager udgangspunkt dels i landskabet og dels i mødet med 
omgivelserne. Bygningshøjden er på maks. 2 etager mod den eksisterende bebyggelse i [adresse] og det 
rekreative areal mod nord og maks. 2-3 etager mod den grønne kile mellem Nye og Lystrup, mens 
bygningshøjden stiger gradvist til maks. 4 etager i etapens centrale dele. Den arkitektoniske udformning bliver 
varieret både i udtryk og i varierende højder i de enkelte bebyggelser. 
  
Vejadgang sker ad en ny vejforbindelse koblet på [adresse] for Elev, krydser Elstedvej og tilsluttes Høvej 
sydøst for Nyes første etape ved krydsningen af letbanen. Vejen indgår sammen med en anden primær vej 
som en del af den overordnede infrastruktur i den fremtidige samlede by.    
 
[adresse] vurderer, at planen kan have en væsentlig påvirkning på miljøet, hvad angår vandhåndtering, 
grundvand, vandløb, lugtgener, trafik og veje. Emnerne er behandlet i en miljørapport. Konklusionen peger på 
en række afværgeforanstaltninger, som er indarbejdet i lokalplanforslaget, og en række overvågninger, som 
[adresse] følger løbende. Indholdet i miljørapporten er nærmere beskrevet i indstillingens afsnit 7.1. Et 
Ikke teknisk resumé af miljørapporten findes bagerst i lokalplanforslaget. 
INDSTILLING 
At 1) Forslag til Lokalplan nr. 1016 for Nye, Første etape af ny by ved Elev med tilhørende miljørapport 
vedtages til offentlig fremlæggelse.    
 
At 2 Teknik og Miljø bemyndiges til at optage vej A-B-C-D som offentlig vej, når vejen er færdiganlagt og 
godkendt.    
 
At 3) Teknik og Miljø bemyndiges til at optage sti a-b-c-d samt sti b-e som offentlig sti, når stierne er 
færdiganlagte og godkendte.  
Sagens forløb 
03-12-2015 Borgmesterens Afdelings påtegning 
Fremsendes til Magistraten. 
Borgmesterens Afdeling har ingen bemærkninger til indstillingen. 
07-12-2015 Magistraten 
Fremsendes til [adresse] med bemærkning, at Magistraten i mødet den 7. december 2015 anbefaler, at byrådet 
tiltræder Magistratsafdelingen for Teknik og Miljøs indstilling af 17. november 2015. 
16-12-2015 [adresse] Byråd 
Fremsendes til Teknisk Udvalg til behandling i henhold til beslutning i byrådets møde den 16. december 2015 
11-01-2016 Teknisk Udvalg 
Sagens behandling udsat. 
25-01-2016 Teknisk Udvalg 
Udvalget kunne enstemmigt tiltræde indstillingen med følgende bemærkninger:  
 
Udvalget anbefaler, at der ikke på nuværende tidspunkt træffes beslutning om lukning af [adresse], 
men at udviklingen følges. Kommuneplantillægget, udbygningsaftalen og Lokalplanforslaget tilrettes i 
overensstemmelse hermed i nødvendigt omfang, idet det undersøges, om den støjproblematik, som er beskrevet i 
notat af 21. januar 2016 fra Magistratsafdelingen for Teknik og Miljø, som følge af opretholdelse af trafikken på den 
nordlige del af [adresse] kan løses via en reduktion af hastigheden her.  
 
I forbindelse med de kommende etaper af Nye forholder byrådet sig til størrelsen af den nye by.  
 
Udvalget opfordrer til tæt dialog med fællesrådet. 
